Diari Oficial de la Generalitat Valenciana


Sumari del DOGV 1550, del 24-05-1991 (1991/901354)

Resolució del Conseller d'Obres Públiques, Urbanisme i Transports de 4 d'abril de 1991, per la qual s'aprova definitivament el pla especial de reforma interior per a la unitat F del sector 4 bis del sòl urbà del PGOU de València.
-------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1991/04/04/(4)/dof/vci/html**

### Dades del document

Número de DOGV
:   1550

Data del DOGV
:   24-05-1991

Secció del DOGV
:   I. DISPOSICIONS GENERALS

Número del document
:   1991/901354


Data del document
:   04-04-1991

Organisme emissor


Tipus de document
:   Resolució

Descriptors 

:   * València
    * pla d'urbanisme

Resolució del Conseller d'Obres Públiques, Urbanisme i Transports de 4 d'abril de 1991, per la qual s'aprova definitivament el pla especial de reforma interior per a la unitat F del sector 4 bis del sòl urbà del PGOU de València.  
Vist l'expedient del Pla Especial de Reforma Interior en l'àmbit de la unitat F del sector urbà 4 bis del PGOU de València.  
Vist que aquest Pla de Reforma Interior va ser aprovat inicialment per l'Ajuntament de València el 10 de gener de 1991 i, després de la preceptiva informació pública, va ser aprovat provisionalment el 14 de març.  
Vist que la Comissió Territorial d'Urbanisme de València va emetre un informe favorable de l'expedient amb data 3 d'abril de 1991.  
Atés que el projecte consta de memòria justificativa, ordenances, pla d'etapes, estudi econòmic i plànols d'informació i d'ordenació. Aquest projecte conté les ordenacions exigides per l'article 13 i concordants de la L.S. i 45 del Reglament de Planejament.  
Atés que la finalitat del projecte és l'ordenació d'un edifici d'ús exclusiu terciari i part d'una zona escolar en l'àmbit de referència.  
Atés que la zona de domini privat i ús públic té una alçada de 7,90 metres sobre la rasant, per la qual cosa el projecte d'obres haurà d'assegurar la permeabilitat i accessibilitat de l'esmentat espai i així evitar la formació de barreres arquitectòniques.  
Atés que aquest conseller és competent per a l'aprovació definitiva de les actuacions, donat que es tracta d'un Pla Especial de Reforma Interior no previst en el la general, encara que el seu contingut no té l'abast veritablement modificatiu d'aquell, per ser més aviat una reordenació de volums gairebé semblant al d'un estudi de detall. L'esmentada competència es fonamenta en allò que disposa l'article 35.2.b de la L.S. en relació amb el Decret 137/90 de la Generalitat.  
Per tot això i vists els altres preceptes legals de pertinent aplicació, resolc:  
Aprovar definitivament el Pla Especial de Reforma Interior per a la unitat F del sector 4 bis del sòl urbà del PGOU de València.  
Contra aquesta resolució que no esgota la via administrativa es pot interposar recurs de reposició davant aquest conseller en el termini d'un mes, comptador des de l'endemà de la publicació de la resolució, abans del contenciós administratiu davant la sala contenciosa administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fóra expressa, o en el termini d'un any des de la data d'interposició de l'esmentat recurs de reposició, si no fóra motiu de resolució; tot açò sense perjudici de la interposició de qualsevol altre recurs que s'estime procedent.  
València, 4 d'abril de 1991. - El Conseller d'Obres Publiques, Urbanisme i Transports: Eugenio Burriel de Orueta.


Còpia Permalink ELI